Te'i ë̱më ju̱'iquë Lázaro hue'equë paji'i.
Ja̱ë cato Betania aquë paji'i.
María cui'ne i̱o yo'jeo Marta pa'i daripë aquë paji'i.
María cato ju̱'iquë Lázaro yo'jeo paco'ë.
Ja̱o cato Ëjaërepa nëcañoana huëo së̱ da'capi ja̱ñuni i̱o nañapi të̱nocaio yo'osico paco'ë.
Ja̱je pa'ina,
ja̱ohua'ipi Ëjaë më'ë cajeipi ju̱'iji caquë sani quëacaijë̱'ë cajë Jesús quë'ro jëjo saohuë,
te'ire.
Jëjo saorena,
Jesús ja̱re asani capi:
“Iye ju̱'i dahuë cato ti ju̱ni huesëyena saye pa̱ ja̱'ñe a'ë.
Diusu i̱ de'oquë pa'iyere i̱ño ja̱'ñe a'ë.
Cui'ne Maija'quë mamaquë de'oquë pa'iyere i̱ño ja̱'ñe a'ë.”
Jesús cato Marta cui'ne i̱o maja'yo Maríare cui'ne Lázarore ai oiquëta'a.
Caya mu'seña se pëa co̱pi,
i̱ pa'i hue̱'ñana,
Lázaro ju̱'iji cajë quëasicohua'ita'are.
Ja̱ jeteyo'je capi,
Jesús i̱ ye'yacohua'ire:
“Sani co̱ñu'u,
Judeana.”
Caquëna,
i̱ ye'yacohua'ipi i̱te cahuë,
ja̱ maca:
“¿Ye'yaquë,
më'ëre judío pa̱i quë̱na pë̱api je̱añu'u ca sitona co'ija̱'quë aë?”
Cajëna,
Jesupi capi:
“¿Te'e mu'se doce hora pa'icoa,
miañe?
Ja̱je pa'ina,
pa̱ipi mu'se cu'ini ti ju'aye peoji,
iye yeja miacaiyeja̱'a cu'ini.”
Ja̱je pa'iquëta'are pa̱ipi ñami cu'ini ju'aye pa'iji,
miañe peo do'ire.
Ja̱ jeteyo'je Jesupi capi:
“Mai cajei Lázaro ca̱ji'i.
Ca̱isiquëta'are sani ne sëtoja̱'quë a'ë.”
Caquëna,
ja̱ maca i̱ ye'yacohua'ipi cahuë,
i̱te:
“¿Ëjaë,
ja̱je ca̱ji'i cani co'yaja̱'quë api caye a'ni?”
Jesús cato ja̱je cani ju̱ji'i caquë capi.
Ja̱je caquëna,
i̱ ye'yacohua'ipi cuasani coa huëore ca̱ina caji cuasahuë.
Ja̱ maca Jesupi yureta'a ti̱ñarepa capi:
“Lázaro tsoe ju̱ji'i.
Sihuayë,
de'oye ja̱rote pa'ima'ëna ju̱ji'i.
Ja̱jepi ai de'oji.
Mësaru ñani mësaru i̱re papi cajë yë'ëre cuasaja̱'cohua'ire.
Sani ñañu'u.”
Ja̱ maca Tomás Gemelo hue'equëpi i̱ ja̱'re ye'yecohua'ire capi:
“Jë̱najë̱'ë,
maije i̱ ja̱'re co̱ni sañu'u,
te'e i̱ ju̱'ina ju̱'ija'cohua'i.”
Tsoe Lázarote cuatro mu'seña ta̱se'e pa'ina,
Jesús ti̱'api.
Betania cato Jerusalén ja'yere paji'i,
coa caya kilómetropi cui'ne yequë jopo kilómetro co̱si macare.
Jai pa̱i judío pa̱i acohua'ipi Marta cui'ne Maríare do'i ñajë cui'ne i̱ohua'i maja'yëpi ju̱quëna,
oicohua'ini yëhuo huasoñu'u cajë daisicohua'ipi paë'ë.
Ja̱ maca Martapi Jesús daiji asani etani i̱te pëpasi'i caco saco'ë.
María cato huë'e sa̱'nahuëre paco'ë.
Ja̱ maca Martapi Jesure cao:
“Ëjaë,
më'ë i̱ñore pa'iquë pa'ito yë'ë a'yë ju̱'iñe pa̱ra'pi.
Ja̱je pa'iquëta'are yë'ë cato asayë,
Maija'quëpi më'ë se̱ñere i̱sija̱'quë api.”
Cacona,
Jesupi capi:
“Më'ë a'yë cui'naëpi pani co̱ja'quë api.”
Caquëna,
Martapi cao:
“Ja̱je pa'ijë̱'ë.
Cui'naëpi pani co̱ja'quë api,
ju̱ni huesësicohua'i huëi maca tëji mu'serepa.”
Cacona,
Jesupi capi:
“Yë'ë a'ë,
ju̱ni huesësicohua'i huëiye cui'ne pa'iye.
Yë'ëre i̱re papi caquë cuasaquë cato ju̱'isiquëje̱ ja̱re pa'ija̱'quë api.
Cui'ne ja̱ yë'ta'a huajëquë pa'i yë'ëre i̱re papi caquë cuasaquë cato ti ju̱'iñe pa̱ja'quë api.
¿Iye yë'ë caye ja̱je pa'ire paji caco cuasaco,
më'ë?”
Caquëna,
i̱opi cao:
“Ja̱je pa'ijë̱'ë,
cuasayë,
yë'ë.
Cui'ne Ëjaë,
më'ë cato Cristore papi asayë,
yë'ë.
Diusu mamaquëpi iye yejana daija̱'quë ca nëosiquëpi daisiquë a'ë,
më'ë.”
Ja̱je se ca tëjini Marta i̱o maja'yo María quë'rona sani cao,
yahue:
“Ye'yaquë i̱ñore pa'i më'ëre daija̱co caquë soiji.”
Cacona,
i̱ti se asayeja̱'a Jesús quë'rona esa saco'ë,
i̱te ñasi'i caco.
Ja̱ yë'ta'a Jesús pa̱i daripërepa cacaye pa̱pi.
Ja̱ maca cato,
Marta i̱te ti̱'asi macare paji'i.
Maríapi co'arepa huëni saiona,
ñani judío pa̱ipi María huë'ere pa'ijë oima'o cajë yëhuocohua'ipi ta̱si daripëna sani osi'i caco saico cuasajë tuë'ë.
Ja̱ maca María Jesús quë'rona sani do're ja'runi cao:
“Ëjaë,
i̱ñore më'ë pa'iquë pa'ito a'yë ju̱ni huesëye pa̱ra'pi.”
María ja̱'re co̱ni judío pa̱i daisicohua'ipi oijëna,
Jesupi ja̱ohua'ire oi ëayerepa ñapi.
Ñani i̱ joyopi ca ëayerepa nëina,
Ja̱ohua'ire se̱ji'i:
“¿Jerona i̱te ta̱re'ni?”
Caquë se̱ina,
i̱ohua'ipi cahuë:
“Ëjaë,
dani ñajë'ë.
I̱ñona ta̱huë.”
Ja̱ maca Jesús oji'i.
Oina,
ñani judío pa̱ipi cahuë,
ja̱ maca:
“I̱ ai oiquërepa paji'i.
Ñajë'ë,
i̱ oiyere.”
Yecohua'ipi cahuë:
“Ñama'quëre ñaquëre nesiquë api,
iquë.
¿Ja̱je pa'ita'a cui'ne me yo'oquë Lázarore jujucaiye pa̱ë'ni?”
Cui'naëni co'arepa esa necati'ñerepa nëina,
ta̱si daripë quë'rona tsio daji'i.
Coje nesico paji'i.
Pa'ioni jai quë̱na pëpi si̱osico paji'i.
Pa'iona,
Jesupi capi:
“Quë̱na përe hui'yo je̱ojë'ë.”
Caquëna,
Marta ju̱'isiquë yo'jeopi cao:
“Ëjaë,
tsoe co'a së̱ji cuasayë.
Tsoe cuatro mu'seña pa'iji.”
Cacona,
Jesupi capi:
“Më'ëje pa'ioni cahuë care paji cuasani më'ë ñaja'coa'ë,
Maija'quë de'oyerepa yo'oquëna case'e.”
Caëna,
ja̱ maca quë̱na pë hui'yo je̱orena,
Jesús ma'tëmo mëñe ñaquë capi:
“De'oji,
Ja'quë.
Yë'ë caye më'ëpi asacaë'ë.
Yë'ë cato asayë,
më'ë si'anë yë'ë caye asaquë pa'iye.
Ja̱je pa'iquëta'are iye maca pa'icohua'i asa ja̱'ñere caquë cayë,
më'ëpi yë'ëre jëjo daosiquë api cajë asare paja̱jë caquë.”
Ja̱je se ca tëjini,
ai tutu cuipi:
“¡Lázaro etajë̱'ë!”
Caquëna,
ju̱'isiquë pa'isiquëpi jë̱ña,
nëcañoa hue̱siquëpi,
cui'ne tsiaje̱ ca̱ñapi hue̱siquëpi etapi.
Etaquëna,
ja̱ maca Jesupi capi:
“Joyecaijë̱'ë,
saija̱quë.”
Ja̱je iyere yo'ouna,
Jesure jai pa̱i judío pa̱i i̱re papi cajë cuasahuë,
María ja̱'re co̱ni daisicohua'ipi,
i̱ti Jesús yo'oquëna,
ñasicohua'ipi.
Ja̱ohua'i acohua'ipi fariseo pa̱i quë'rona sani ñajë quëahuë,
Jesús yo'ose'ere.
Ja̱ maca fariseo pa̱ipi cui'ne Maija'quë huë'e ñacaicohua'i ëjaohua'ipi ca tëji ëjaohua'i quë'rona tsi'sini cahuë:
“¿Me neja'cohua'i a'ni,
ja̱ëte?
I̱ cato jaiye pa̱i yo'o ti̱'a ma'ñe yo'o i̱ñoji,
pa̱ire.
Ja̱je pa'ina,
maipi coa ñacohua'i pa'ito si'a pa̱ipi i̱se'ena asa huesëja̱'cohua'i pa'ini.
Ja̱je yo'ojëna,
yureta'a romano pa̱ipi dani Maija'quëre se̱ huë'e cui'ne mai yeja ne huesoja̱'cohua'i pa'ini.”
Cajëna,
Caifás hue'equëpi Maija'quë huë'e ñacaicohua'i ëjaëpi ja̱ o̱metëcahuë pa'iquëpi capi,
ja̱ohua'ire:
“Mësaru huesëjë cayë.
Cui'ne ti asama'pë,
te'i ju̱cacati'ñe pa'i api,
si'a pa̱i do'ire ai jerepa si'a pa̱i ju̱'iñe peoye,
iye daripë pa'icohua'ire.”
Caifás cato i̱se'e ta̱'ñe ja̱je caye pa̱pi.
Coa Maija'quë joyopi i̱siquëna,
capi,
ja̱ o̱metëcahuë Maija'quë huë'e ñacaicohua'i ëjaë sëte,
Jesupi judío pa̱i do'ire ju̱cacaiye pa'iji,
pa'i ja̱'ñere ca nëoquë.
Coa judío pa̱ise'ere caquë ju̱cacaiye pa̱ni cui'ne si'a hue̱'ña coa tiya huesësicohua'ire Diusu mamajëre.
Ja̱re ja̱ mu'sepi yureta'a judío pa̱i ëjaohua'i Jesure huani je̱oñe ca nëohuë.
Ja̱je pa'ina,
Jesús yureta'a si'a judío pa̱i ñajëna,
cu'iye pa̱pi.
Pa̱quë Judeapi etani Efraín daripëna saji'i,
cue̱ne yeja ja'ye maca pa'i daripëna.
Ja̱rona sani i̱ ye'yacohua'i ja̱'re pëapi.
A'ri maña carapi,
Egíptopi Israel pa̱i etajë pa'ise'ere cuasajë tsi'sini yo'o mu'seña.
Ja̱je pa'ina,
jai pa̱i pa'i daripë̱a pa'icohua'i saë'ë,
Jerusalénna si'sire tsoa to̱ñere cajë.
Jesure co'ejë cuë'ë.
Ja̱je pa'ina,
Maija'quë huë'ere pa'ijë se̱i'ë,
yecohua'ire:
“¿Mësaru me cuasaye'ni?
Daija̱'quë api fiestana,
pa̱nita'a pa̱ja'quë api cuasaye cajë.”
Fariseo pa̱i cui'ne Maija'quë huë'e ñacaicohua'i ëjaohua'ipi cua̱ñe nëohuë.
Jesús pa'i hue̱'ñare asasicohua'i pani quëajë̱'ë,
sani tse̱aja'quëre cajë.